Број: 9736/5-1

 Датум: 17.11.2017.год.

На основу члaна 63. став 2. Закона о јавним набавкама (“Службени Гласник Републике Србије“ 124/12, 14/15 и 68/15), Комисија за јавну набавку добара - санитетски потрошни материјал по партијама за период до три месеца, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊЕ**

 **КОНКУРСНЕ ДОКУМЕНТАЦИЈЕ**

**Заинтересованo лицe je тражилo додатна појашњења у вези са предметном јавном набавком у виду следећег питања:**

***Питање 1.***

Молимо Вас да издвојите следеће ставке у посебну партију:

-Партија 3-ставка 6,7,8

-Партија 4-ставка 2,3

Наручилац не може да у конкурсној документацији укључи било коју одредбу која би за последицу имала давање предности или елиминацију појединих понуђача на начин из става 1. или 2. наведеног члана.

Члан 10. ЗЈН обавезује наручиоца да у поступку ЈН омогући што је могуће већу конкуренцију.

Истим чланом: „Наручилац не може да ограничава конкуренцију, а посебно не може онемогућавати било којег понуђача да учествује у поступку ЈН неоправданим додавањем ставки које само један понуђач или врло мали број понуђача може да понуди , нити коришћењем дискриминаторских услова, техничких спецификација и критеријума“.

 На тај начин поскупљује се и сама набавка добара а што није у складу са трошењем буџетских средстава. Циљ отвореног поступка јавне набавке и јесте да се постигну значајне уштеде у трошењу буџетских средстава.

Јасно нам је да наручиоци припремају техничку спецификацију у складу са својим потребама, али ипак морају поштовати закон о јавним набавкама и једно од њихових основних начела, члан 10. Начело обезбеђивања конкуренције и једнакости понуђача.

Уколико постоји потреба у Вашој установи за наведеним ставкама, поставља се питање зашто нису обликоване посебне партије за коју постоји врло ограничена конкуренција, чиме се не би директно нарушило начело обезбеђивана конкуренције ЗЈН као и једнак положај понуђачима у складу са чл. 12 ЗЈН.

Такође, морамо да напоменемо да Наручилац може и да злоупотреби формирање предмета јавне набавке тако што ће набавци предмета за који постоји отворена конкуренција на тржишту да прикључи нешто за шта одређени понуђач има искључиво право, уместо да тај предмет, за који постоји искључиво право, набавља посебно са одређеним понуђачем кроз засебну партију. На начин како је обликована партија 3,4 омогућено је да само један понуђач поднесе исправну понуду иако партија 3,4 обухвата и ставке за које постоји отворена конкуренција .

Уколико имате искључиву потребу за напред наведеним добрима, молимо Вас да их издвојите у засебне партије и тиме не нарушавате транспарентност целог поступка и омогућите учешће већег броја понуђача.

***Одговор***: Како наручилац у својој конкурсној документацији није поставио услов да у поступку јавне набавке могу учествовати искључиво носиоци дозволе, већ и сви понуђачи са овлашћењем носиоца дозволе, самим тим је омогућен неограничен број понуђача. Како је циљ сваке јавне набавке да Наручилац изабере понуду која ће на најбољи начин задовољити његове потребе по свим својствима као и квалитетом, тако и техничке спецификације одређује према својим потребама, а не према потребама сваког потенцијалног понуђача. Сходно томе, обавеза обезбеђења што је могуће веће конкуренције се не може тумачити на начин који подразумева обавезу наручиоца да сваком заинетерсованом лицу омогући учешће у поступку јавне набавке, јер последица таквог омогућавања што је могуће веће конкуренције би била да захтеви из конкурсне докуменатције често не би одговарали реалним потребама наручиоца, већ би одражавали економске интересе понуђача.

Из тих разлога наручилац остаје при првобитно дефинисаној спецификацији.

***Питање 2.***

Питање везано за партију 1,ставка 3:

Ставка број 3, неталкиране латеx рукавице,минималне дузине 295мм, са карактеристикама стриктно наведених дебљина : прсти 0.33мм и длан 0.32 мм без икаквих одступања или варијација, што указује на могуцност да само један понуђач понуди рукавице тог типа са траженим карактеристикама које су, и више него прецизно наведене.

Питање гласи: Да ли дате дебљине рукавица :прсти 0.33мм и длан 0.32мм, изразавају једноструко или двоструко мерење дебљине рукавица?

***Одговор***: Дате дебљине рукавица :прсти 0.33мм и длан 0.32мм, изражавају једноструко мерење дебљине рукавица.

Дн:

- порталу ЈН

- сајту наручиоца

 КОМИСИЈА ЗА ЈАВНЕ НАБАВКЕ

 ЈН ОП 72Д/17